
Grozījumi Administratīvā procesa likumā
Izdarīt Administratīvā procesa likumā (Latvijas Republikas Saeimas un Ministru Kabineta Ziņotājs, 2001, 23. nr.; 2003, 14. nr.; 2004, 4. nr.; 2006, 24. nr.; 2009, 3. nr.; Latvijas Vēstnesis, 2012, 183. nr.; 2013, 188. nr.; 2017, 36. nr.; 2021, 227. nr.; 2023, 203. nr.; 2026, 102.A nr.) šādus grozījumus:
1. Aizstāt visā likumā vārdus "Juridiskās palīdzības administrācija" (attiecīgā locījumā) ar vārdiem "Tiesu administrācija" (attiecīgā locījumā).
2. Aizstāt visā likumā vārdu "esamība" (attiecīgā locījumā) ar vārdu "esība" (attiecīgā locījumā).
3. Aizstāt visā likumā vārdus "mantiskie zaudējumi" (attiecīgā locījumā) ar vārdu "zaudējumi" (attiecīgā locījumā).
4. Izslēgt 15. panta vienpadsmitajā daļā vārdus "un Tieslietu ministriju".
5. Izteikt 21. panta 2.1 daļas otro teikumu šādā redakcijā:

"Ja sevišķais aizbildnis atteicies veikt sevišķā aizbildņa pienākumus vai nevar tos turpināt pildīt objektīvu iemeslu dēļ vai ja bāriņtiesa vai tiesa konstatē, ka sevišķais aizbildnis nepienācīgi pilda likumā noteiktos pienākumus, tiesa nepilngadīgajai personai ieceļ citu sevišķo aizbildni."
6. Aizstāt 54. panta pirmajā daļā vārdus "Fizisko personu datu aizsardzības likumu" ar vārdiem "normatīvajiem aktiem fizisko personu datu aizsardzības jomā".
7. Papildināt likumu ar 62.1 pantu šādā redakcijā:

"62.1 pants. Uzaicināto un pieaicināto personu ierašanās pārbaude
(1) Iestāde pārliecinās, kuras lietā uzaicinātās un pieaicinātās personas ieradušās, vai ir paziņots par lietas izskatīšanu personām, kuras nav ieradušās, un kādas ziņas saņemtas par to neierašanās iemesliem.
(2) Iestāde pārbauda ieradušos personu identitāti, kā arī amatpersonu un pārstāvju pilnvaras."
8. Izteikt 67. panta otrās daļas 2. punktu šādā redakcijā:

"2) adresāts (fiziskajai personai – vārds, uzvārds, dzīvesvieta, ja identifikācija ar vārdu un uzvārdu nav iespējama; juridiskajai personai – nosaukums un reģistrācijas numurs);".
9. Izslēgt 70. panta otrās daļas otro teikumu.
10. Izslēgt 104. panta trešajā daļā vārdus "un Tieslietu ministrijai".
11. Papildināt likumu ar 104.2 pantu šādā redakcijā:

"104.2 pants. Lūgums sniegt konsultatīvu atzinumu Eiropas Cilvēktiesību tiesai
Augstākā tiesa Cilvēka tiesību un pamatbrīvību aizsardzības konvencijas 16. protokolā paredzētajos gadījumos var lūgt Eiropas Cilvēktiesību tiesu sniegt konsultatīvu atzinumu par būtiskiem Cilvēka tiesību un pamatbrīvību aizsardzības konvencijā vai tās protokolos noteikto tiesību un brīvību interpretācijas vai piemērošanas jautājumiem."
12. Izteikt 108. panta septīto daļu šādā redakcijā:

"(7) Persona, kas nav administratīvā procesa dalībnieks, sabiedriski nozīmīgā lietā vai žurnālists likuma "Par presi un citiem masu informācijas līdzekļiem" izpratnē ar tiesas atļauju tiesas sēdes laikā var veikt tiesas sēdes gaitas ierakstu (lietot skaņas vai attēla ieraksta un pārraides tehniku). Pirms šā jautājuma izlemšanas tiesa uzklausa administratīvā procesa dalībnieku un citu procesā iesaistīto personu viedokļus. Motivētu lūgumu veikt tiesas sēdes gaitas ierakstu iesniedz tiesā laikus pirms tiesas sēdes."
13. 110. pantā:

izteikt ceturto daļu šādā redakcijā:

"(4) Administratīvā procesa dalībniekam, kurš neprot tiesvedības valodu, ir tiesības iepazīties ar lietas materiāliem un piedalīties procesuālajās darbībās ar paša nodrošināta tulka palīdzību, izņemot, ja tiesa lēmusi par tulka nodrošināšanu.";

izslēgt piekto daļu.
14. Papildināt 123. pantu ar septīto daļu šādā redakcijā:

"(7) Lai izlīdzinātu tiesu namu darba noslodzi un nodrošinātu lietu efektīvu izskatīšanu, Administratīvās rajona tiesas priekšsēdētājs var pārdalīt lietas starp tiesu namiem."
15. Izslēgt 128. panta trešajā daļā vārdu "fiziskās".
16. 129.2 pantā:

izteikt panta nosaukumu šādā redakcijā:

"129.2 pants. Izņēmumi no vispārīgiem noteikumiem par drošības naudu un lēmuma par drošības naudu pārsūdzēšana";

papildināt otro daļu pēc vārdiem "no valsts nodevas" ar vārdiem "vai drošības naudas";

izslēgt ceturtajā daļā vārdu "fiziskās";

papildināt pantu ar piekto daļu šādā redakcijā:

"(5) Par lēmumu, ar kuru ir atteikts samazināt drošības naudas apmēru vai atbrīvot no drošības naudas samaksas, privātpersona, uz kuru tas attiecas, var iesniegt blakus sūdzību."
17. Papildināt 148. panta pirmo daļu ar 2.1 punktu šādā redakcijā:

"21) laikus iepazīties ar lietas materiāliem pirms lietas izskatīšanas un iesniegt lūgumus un pierādījumus ne vēlāk kā 14 dienas pirms tiesas sēdes, ja tiesnesis nav noteicis citu termiņu pierādījumu iesniegšanai;".
18. Papildināt likuma 17. nodaļu ar 148.1 pantu šādā redakcijā:

"148.1 pants. Negodprātīga tiesību un pienākumu izmantošana vai necieņa pret tiesu
(1) Ja procesa dalībnieks negodprātīgi izmanto savas tiesības, negodprātīgi pilda savus pienākumus vai apzināti ar darbību vai bezdarbību novilcina lietas vai jautājuma izskatīšanu, tiesnesis izsaka procesa dalībniekam brīdinājumu vai uzliek piespiedu naudu līdz 300 euro.
(2) Par necieņu pret tiesu – jebkuru rīcību, kas liecina par tiesas sēdē vai tiesā pastāvošo noteikumu klaju ignorēšanu, – tiesa var uzlikt procesa dalībniekam piespiedu naudu līdz 500 euro."
19. Izslēgt 150. panta piekto daļu.
20. Izslēgt 155. panta trešo daļu.
21. 157. pantā:

izteikt panta nosaukumu šādā redakcijā:

"157. pants. Kārtība, kādā izskatāms lūgums par pierādījumu nodrošināšanu";

papildināt pirmo daļu pēc vārdiem "tiesas sēdē" ar vārdiem "vai rakstveida procesā";

izslēgt otro un trešo daļu;

izslēgt piekto daļu.
22. Izslēgt 158. pantu.
23. Papildināt 164. panta 1. punktu pēc vārda "laulātais" ar vārdiem un skaitļiem "persona, par kuru Fizisko personu reģistrā ir iekļautas Fizisko personu reģistra likuma 11. panta pirmās daļas 36. punktā noteiktās ziņas".
24. Aizstāt 191. panta ceturtajā daļā skaitļus un vārdu "5.–7. punktā" ar skaitļiem un vārdiem "5., 6. un 7. punkta".
25. Izslēgt 192. panta pirmās daļas 2. punktā vārdus "un otrajā".
26. Izslēgt 204. panta septītajā daļā vārdus "ja procesa dalībnieks, liecinieks vai eksperts tiesas sēdes laikā atrodas citā vietā un nevar ierasties tiesas sēdes norises vietā".
27. 209. pantā:

izteikt otro daļu šādā redakcijā:

"(2) Ja administratīvā procesa dalībnieks, liecinieks, eksperts, tulks vai cita persona atkārtoti traucē kārtību, tiesa to var izraidīt no sēžu zāles. Par necieņu pret tiesu personai, kura nav procesa dalībnieks, tiesa var uzlikt piespiedu naudu līdz 500 euro.";

izslēgt trešo daļu.
28. Aizstāt 251. panta sestajā daļā vārdus "(fiziskajai personai norāda vārdu, uzvārdu, personas kodu un dzīvesvietu, bet juridiskajai personai – nosaukumu, reģistrācijas numuru un juridisko adresi)" ar vārdiem "(fiziskajai personai norāda vārdu, uzvārdu un personas kodu, bet juridiskajai personai – nosaukumu un reģistrācijas numuru)".
29. 273. pantā:

papildināt pantu ar otro daļu šādā redakcijā:

"(2) Augstākā tiesa aptur tiesvedību, ja tā pieņem lēmumu lūgt Eiropas Cilvēktiesību tiesu sniegt konsultatīvu atzinumu par būtiskiem Cilvēka tiesību un pamatbrīvību aizsardzības konvencijā vai tās protokolos noteikto tiesību un brīvību interpretācijas vai piemērošanas jautājumiem.";

uzskatīt līdzšinējo panta tekstu par pirmo daļu.
30. Papildināt 274. panta pirmo daļu ar 4. un 5. punktu šādā redakcijā:

"4) par Eiropas Savienības tiesību normas interpretāciju vai spēkā esību citā lietā ir pieņemts lēmums uzdot Eiropas Savienības Tiesai jautājumu;
5) par Cilvēka tiesību un pamatbrīvību aizsardzības konvencijā vai tās protokolos noteikto tiesību un brīvību interpretācijas vai piemērošanas jautājumiem citā lietā ir pieņemts lēmums lūgt Eiropas Cilvēktiesību tiesai sniegt konsultatīvo atzinumu."
 
31. Papildināt likumu ar 274.1 pantu šādā redakcijā:

"274.1 pants. Tiesas tiesības veikt atsevišķas procesuālas darbības apturētajā tiesvedībā
Tiesa apturētajā tiesvedībā var veikt atsevišķas procesuālas darbības, kas neattiecas uz tiesvedības apturēšanas pamatu šā likuma 273. panta pirmās daļas 3., 4. vai 5. punktā, 273. panta otrajā daļā, 274. panta pirmās daļas 3., 4. vai 5. punktā minētajā gadījumā."
32. Izteikt 275. pantu šādā redakcijā:

"275. pants. Tiesvedības apturēšanas termiņi
Tiesvedību aptur:
1) šā likuma 273. panta pirmās daļas 1. punktā paredzētajos gadījumos – līdz tiesību pārņēmēja noteikšanai vai likumiskā pārstāvja iecelšanai;
2) šā likuma 273. panta pirmās daļas 2. punktā paredzētajos gadījumos – līdz likumiskā pārstāvja iecelšanai;
3) šā likuma 273. panta pirmās daļas 3. punktā paredzētajos gadījumos – līdz spēkā stājas spriedums vai lēmums attiecīgajā lietā;
4) šā likuma 274. panta pirmās daļas 1. punktā paredzētajā gadījumā – līdz brīdim, kad saņemts eksperta atzinums;
5) šā likuma 274. panta pirmās daļas 2. punktā paredzētajā gadījumā – līdz tiesas noteiktajam termiņam pārstāvības noformēšanai;
6) šā likuma 273. panta pirmās daļas 4. punktā un 274. panta pirmās daļas 3. punktā paredzētajā gadījumā – līdz Satversmes tiesas nolēmuma spēkā stāšanās dienai;
7) šā likuma 273. panta pirmās daļas 5. punktā un 274. panta pirmās daļas 4. punktā paredzētajā gadījumā – līdz Eiropas Savienības Tiesas prejudiciālā nolēmuma spēkā stāšanās dienai;
8) šā likuma 273. panta otrajā daļā un 274. panta pirmās daļas 5. punktā paredzētajā gadījumā – līdz Eiropas Cilvēktiesību tiesas konsultatīvā atzinuma saņemšanas dienai."
33. Papildināt 276. panta trešo daļu pēc skaitļa un vārda "273. panta" ar vārdiem "pirmās daļas".
34. Aizstāt 278. panta otrajā daļā vārdus "izņemot, gadījumus, kad pieteikums tiek atstāts bez izskatīšanas šā panta pirmās daļa" ar vārdiem "izņemot gadījumus, kad pieteikums tiek atstāts bez izskatīšanas šā panta pirmās daļas".
35. 297. pantā:

izslēgt pirmās daļas 1. punktu;

papildināt pantu ar trešo daļu šādā redakcijā:

"(3) Ja apelācijas sūdzība iesniegta par spriedumu, kas saskaņā ar likumu nav pārsūdzams, šo apelācijas sūdzību uzskata par neiesniegtu un atdod atpakaļ iesniedzējam."
36. Izteikt 301.1 panta pirmo daļu šādā redakcijā:

"(1) Apelācijas tiesvedību var atteikties ierosināt, ja:
1) jautājumā par apelācijas sūdzībā norādīto konkrēto materiālo vai procesuālo tiesību normu pārkāpumiem attiecībā uz šo tiesību normu piemērošanu un interpretāciju citās līdzīgās lietās ir izveidojusies judikatūra un pārsūdzētais spriedums tai atbilst;
2) apelācijas sūdzība ir acīmredzami nepamatota vai objektīvi nesaprotama;
3) apelācijas sūdzība ir klaji aizskaroša un izaicinoša."
37. Papildināt 316. panta otro daļu ar otro teikumu šādā redakcijā:

"Par tiesneša lēmumu atteikties pieņemt blakus sūdzību var iesniegt blakus sūdzību."
38. Papildināt 320. panta otro daļu ar trešo teikumu šādā redakcijā:

"Par tiesneša lēmumu uzskatīt blakus sūdzību par neiesniegtu var iesniegt blakus sūdzību."
39. Izslēgt 329. panta trešo daļu.
40. Papildināt likumu ar 333.1 pantu šādā redakcijā:

"333.1 pants. Atteikums pieņemt kasācijas sūdzību
(1) Tiesnesis atsakās pieņemt kasācijas sūdzību un atdod to iesniedzējam, ja:
1) nokavēts kasācijas sūdzības iesniegšanai noteiktais termiņš;
2) kasācijas sūdzību iesniegusi persona, kura nav tam pilnvarota.
(2) Par tiesneša lēmumu atteikties pieņemt kasācijas sūdzību var iesniegt blakus sūdzību.
(3) Ja kasācijas sūdzība iesniegta par spriedumu, kas saskaņā ar likumu nav pārsūdzams, šo kasācijas sūdzību uzskata par neiesniegtu un atdod atpakaļ iesniedzējam."
41. Izslēgt 334. panta pirmajā daļā vārdus "un informē viņu par tiesībām viena mēneša laikā no šīs sūdzības nosūtīšanas dienas iesniegt paskaidrojumus saistībā ar kasācijas sūdzību".
42. Papildināt 338. pantu ar 1.1 daļu šādā redakcijā:

"(11) Pēc kasācijas tiesvedības ierosināšanas tiesa informē administratīvā procesa dalībnieku par tiesībām viena mēneša laikā iesniegt paskaidrojumus saistībā ar kasācijas sūdzību."
43. Izslēgt 375. panta otro daļu.
44. Izslēgt pārejas noteikumu 6. punktu.


	Ministrs
	(paraksts*)
	V. Uzvārds


* Dokuments ir parakstīts ar drošu elektronisko parakstu

